দি ইনস্টিটিউট অব ব্যাংকার্স, বাংলাদেশ

দি ইনস্টিটিউট অব ব্যাংকার্স, বাংলাদেশ (সংক্ষেপে আইবিবি) (ইংরেজি: The Institute of Bankers, Bangladesh) হচ্ছে বাংলাদেশের একটি পেশাজীবী সংগঠন যা বাংলাদেশে কর্মরত সকল ব্যাংকের কর্মকর্তাদের দক্ষ এবং যোগ্য পেশাদার হিসেবে গড়ে তোলার উদ্দেশ্য নিয়ে দেশের কতিপয় বিশিষ্ট ব্যাংকার এবং অন্যান্য পেশাদার ব্যক্তির দ্বারা ৬ ফেব্রুয়ারি, ১৯৭৩ সালে প্রতিষ্ঠিত হয়। প্রতিষ্ঠানটির প্রধান কার্যালয় ডিআর টাওয়ার (১২ তলা), ৬৫/২/২ বীর প্রতীক গাজী গোলাম দস্তোগীর সড়ক, পুরানা পল্টন, ঢাকায় অবস্থিত। ১৯৭২ সালের ২ জুলাই বাংলাদেশের কয়েকজন বিশিষ্ট ব্যাংকার এবং অন্যান্য পেশার কয়েকজন বিশিষ্ট ব্যক্তি মিলে একটি বৈঠক করেন। ঐ বৈঠকে বাংলাদেশের ব্যাংক ও অন্যান্য আর্থিক প্রতিষ্ঠানে কর্মরত কর্মকর্তাদের পেশাগত দক্ষতার উন্নতির জন্য একটি পেশাজীবী সংগঠন হিসাবে দি ইনস্টিটিউট অব ব্যাংকার্স, বাংলাদেশ (আইবিবি) প্রতিষ্ঠার সিদ্ধান্ত হয়। পরবর্তীতে ১৯৭৩ সালে ৬ ফেব্রুয়ারি সোসাইটি নিবন্ধন আইন, ১৮৬০-এর অধীনে একটি সংঘ বা সংগঠন হিসেবে এটি নিবন্ধিত হয়। আইবিবি'র পরিচালনা একটি কাউন্সিল বা পরিষদের উপর নাস্ত থাকে। পরিষদের সভাপতি থাকে বাংলাদেশ ব্যাংকের গভর্নর। এছাড়া, সংগঠনটির সার্বিক ব্যবস্থাপনার দায়িত্ব পালন করেন একজন মহাসচিব। বর্তমানে এটির মহাসচিব হিসেবে দায়িত্ব পালন করছেন লাইলা বিলকিস আরা। আইবিবি'র অন্যতম প্রধান কার্যক্রমের মধ্যে রয়েছে দ্বি-স্তর বা দুই পর্বের ব্যাংকিং ডিপ্লোমা পরীক্ষা আয়োজন ও সনদ প্রদান। এই পরীক্ষা বছরে দুইবার জুন এবং ডিসেম্বর সেশনে পরিষদ নির্ধারিত দেশের বিভিন্ন কেন্দ্রে অনুষ্ঠিত হয়। ব্যাংকিং ডিপ্লোমার প্রথম স্তর হল: জেএআইবিবি বা জুনিয়র অ্যাসোসিয়েট অব দি ইনস্টিটিউট অব ব্যাংকার্স, বাংলাদেশ পরীক্ষার মুল লক্ষ্য ব্যাংকিং বিষয়ে প্রাথমিক এবং মৌলিক জ্ঞান লাভ করা এবং ব্যাংকিং ও আর্থিক প্রতিষ্ঠান সম্পর্কিত বিষয়ের উপর উন্নত জ্ঞান লাভ করা যাতে ব্যাংকাররা আরও ভাল সিদ্ধান্ত গ্রহণ করতে সক্ষম হয়। জেএআইবিবি-তে মোট ৬টি বাধ্যতামূলক বিষয়ের উপর পরীক্ষা দিতে হয়। বিষয়গুলো হচ্ছেঃ আর্থিক পরিষেবার হিসাববিজ্ঞান ব্যবসায় যোগাযোগ ব্যাংকিং আইন এবং প্রয়োগ আর্থিক পরিষেবা বিপণন সংগঠন ও ব্যবস্থাপনা এবং অর্থনীতির মূলনীতি ও বাংলাদেশর অর্থনীতি এআইবিবি বা অ্যাসোসিয়েট অব দি ইনস্টিটিউট অব ব্যাংকার্স, বাংলাদেশ। এআইবিবি-তে ৫টি বাধ্যতামূলক ও ৬টি ঐচ্ছিক বিষয়ের মধ্য থেকে যে কোন ১টি বিষয়ে পরীক্ষা দিতে হয়। বিষয়গুলো হচ্ছেঃ আর্থিক প্রতিষ্ঠানের ব্যবস্থাপনা বিনিয়োগ কার্যক্রম এবং ঝুঁকি ব্যবস্থাপনা আন্তর্জাতিক বাণিজ্য ও বৈদেশিক বিনিময় আর্থিক সেবায় তথ্য প্রযুক্তি ব্যবস্থাপনা হিসাববিজ্ঞান কেন্দ্রীয় ব্যাংকিং ও মুদ্রানীতি কৃষি ও ক্ষুদ্রঋণ এসএমই ও ভোক্তা ব্যাংকিং ইসলামী ব্যাংকিং বিনিয়োগ ব্যাংকিং এবং লিজ অর্থায়ন কোষাগার ব্যবস্থাপনা প্রতি পর্ব শেষে একটি করে মোট দুইটি সনদ প্রদান করা হয়। জেএআইবিবি ও এআইবিবি পরীক্ষায় ভালো ফলাফলের জন্য স্বর্ণপদক, রৌপ্যপদকসহ বিষয়ভিত্তিক নানা ধরনের পুরস্কার দেওয়ার ব্যবস্থাও রয়েছে। এছাড়া, প্রতি ষান্মাষিকে একটি করে জার্নাল প্রকাশ করা হয় যার নাম ‌‌'জার্নাল অব দি ইনস্টিটিউট অব ব্যাংকার্স, বাংলাদেশ'। বাংলাদেশে পরিচালিত ব্যাংকসমূহ আইবিবি-এর সদস্য হতে পারে। বর্তমান সদস্য ব্যাংকের মধ্যে রয়েছে: বাংলাদেশ ব্যাংক এবি ব্যাংক লিমিটেড আল-আরাফাহ ইসলামী ব্যাংক লিমিটেড ব্যাংক এশিয়া লিমিটেড ব্র্যাক ব্যাংক লিমিটেড সিটি ব্যাংক লিমিটেড ডাচ-বাংলা ব্যাংক লিমিটেড ঢাকা ব্যাংক লিমিটেড ইস্টার্ন ব্যাংক লিমিটেড এক্সিম ব্যাংক পদ্মা ব্যাংক লিমিটেড ফার্স্ট সিকিউরিটিজ ইসলামী ব্যাংক লিমিটেড ইসলামী ব্যাংক বাংলাদেশ লিমিটেড আইসিবি ইসলামিক ব্যাংক লিমিটেড যমুনা ব্যাংক লিমিটেড মেঘনা ব্যাংক লিমিটেড মার্কেন্টাইল ব্যাংক লিমিটেড মিডল্যান্ড ব্যাংক লিমিটেড মধুমতি ব্যাংক লিমিটেড মিউচুয়াল ট্রাস্ট ব্যাংক লিমিটেড ন্যাশনাল ব্যাংক লিমিটেড এনসিসি ব্যাংক লিমিটেড এনআরবি কমার্শিয়াল ব্যাংক লিমিটেড এনআরবি গ্লোবাল ব্যাংক লিমিটেড ওয়ান ব্যাংক লিমিটেড প্রিমিয়ার ব্যাংক লিমিটেড প্রাইম ব্যাংক লিমিটেড পূবালী ব্যাংক লিমিটেড সাউথ বাংলা এগ্রিকালচার এন্ড কমার্স ব্যাংক লিমিটেড শাহ্‌জালাল ইসলামী ব্যাংক লিমিটেড সোশ্যাল ইসলামী ব্যাংক লিমিটেড সাউথইস্ট ব্যাংক লিমিটেড স্ট্যান্ডার্ড ব্যাংক লিমিটেড ট্রাস্ট ব্যাংক লিমিটেড ইউনাইটেড কমার্শিয়াল ব্যাংক লিমিটেড ইউনিয়ন ব্যাংক লিমিটেড উত্তরা ব্যাংক লিমিটেড বাংলাদেশ অ্যাসোসিয়েশন অব ব্যাংকস বাংলাদেশ ইনস্টিটিউট অব ব্যাংক ম্যানেজমেন্ট প্রতিবেদক, নিজস্ব। "আইবিবির নতুন মহাসচিব হলেন লাইলা বিলকিস আরা"। দৈনিক প্রথম আলো। সংগ্রহের তারিখ ২০২৩-০২-০৬।  "The Institute of Bankers, Bangladesh » About IBB" (ইংরেজি ভাষায়)। সংগ্রহের তারিখ ২০২১-০৭-১৭।  করেসপন্ডেন্ট, সিনিয়র (এপ্রিল ৮, ২০২১)। "আইবিবির নতুন মহাসচিব লাইলা বিলকিস আরা"। বাংলানিউজটোয়েন্টিফোর.কম। সংগ্রহের তারিখ ২০২১-০৭-১৭।  "ব্যাংকিং ডিপ্লোমা না থাকলেও বার্ষিক ইনক্রিমেন্ট চান ব্যাংকাররা"। শেয়ার বিজ। সংগ্রহের তারিখ ২০২১-০৭-১৭।  "The Institute of Bankers, Bangladesh (IBB)"। online.ibb.org.bd। সংগ্রহের তারিখ ২০২৩-০২-০৬।  প্রতিবেদক, নিজস্ব। "ব্যাংকিং ডিপ্লোমা: প্রস্তুতির পাঁচ পথ"। প্রথম আলো। সংগ্রহের তারিখ ২০২১-০৭-১৭।  "'ব্যাংকিং ডিপ্লোমা' পরীক্ষার প্রাসঙ্গিকতা ও গ্রহণেযোগ্যতা"। www.bankingnewsbd.com। সংগ্রহের তারিখ ২০২১-০৭-১৭।  দারাশিকো, নাজমুল হাসান (ডিসেম্বর ২৩, ২০১৯)। "আইবিবি ও ব্যাংকিং ডিপ্লোমা"। দেশ রূপান্তর। সংগ্রহের তারিখ ২০২২-১১-২৫।  "The Institute of Bankers, Bangladesh » Membership" (ইংরেজি ভাষায়)। সংগ্রহের তারিখ ২০২১-০৭-১৭।